Fakkritni meta kull meta ridt immur inbattal daqsxejn fil- lokijiet tal- iskola primarja , sekondarja u post - sekondarja kien ikolli naqsam nixxiegħa bewl biex nasal għaċ- ċeramika . Fl- iskola primarja kien hemm min donnu kien jieħu gost joqgħod jara l- awrina ttir mal- ħitan biex imbagħad tiġi l- purtinara tgħajjat li lanqas m' aħna kapaċi nimmiraw . Għadni niftakarha . . . il- purtinara . Kienet mara vera kbira , miftuħa , xagħarha iswed tuta dejjem miġbur toppu , snienha daqsxejn żmagati imma b' vuċi qawwija u soda . Kont kważi nibża' minnha u forsi kieku kienet raġel ma kontx ngħid ' kważi ' imma kont inkun konvint li nibża' . Kienet tiġi wkoll tqassmilna l- ħalib u allaħares xi ħadd minnha jeqleb il- ħalib mal- art għax- xenata sħiħa . Waqt li kienet tferralna kont noqgħod inħares lejn l- arloġġ li kellha mdendel man- naħa xellugija ta' sidirha . Jien qatt ma stajt narah sew għax mill- angolu tiegħi kien jidher rasu l- isfel , pero hi kemm ittih daqqa t' għajn u kienet tgħidlek il- ħin . Arloġġ apposta li jużawh dawk li xogħolhom jaħslu u jxarrbu kontinwament idejhom . B' hekk ma jkollhomx għalfejn joqogħdu jinżgħu u jxiddu . Gadget interessanti daqskemm hu interessanti l- kappell tal- koki . Kultant ġieli naraha ddur lejn l- inħawi tal- iskola - naħseb għadha taħdem hemm - imma tgħid għadha daqshekk terribli ? Id- demm u l- makabru minn dejjem kien jogħġobni . Meta kont għadni nitfa , ktieb bl- istejjer tal- orrur dejjem kien jattirani aktar minn ktieb ta' Robin Hood jew ta' Peter Pan . Saħansitra kont nara li ma nitlifx episodju wieħed mis- serje sakemm imbagħad għal nofs is- snin disgħin faqqgħet it- trend tal- u kulħadd beda jara l- . Naf ukoll b' fotografa li l- ispeċjalità tagħha hija propju fotografija makabra . Jisimha Jenni Tapanila u fil- għandha kollezzjoni vasta ta' dawk l- affarijiet li qatt m' int se tara f' magazin ta' mara tad- dar . Xi kultant ċerti ideat ma nafx minn liema parti tal- univers iġġibhom . Pero dal- faxxinu li għandi majna kemmxejn wara esperjenza li għaddejt minnha dal- weekend . Kull min kien Paceville il- ħadd filgħodu għal xis - 1 : 00 am seta' jassisti għal xena makabra ta' ġlieda barbara li ġrat preċiżament quddiem Al Pacino take away , magħruf aktar bħala ' Jimmy ' . Persuna b' xagħarha mqaxxra u bi flokk taċ- ċingi abjad ( ala ) bdiet issawwat persuna oħra li , jekk rajt sew , kienet ta' kulur iswed . Imġieba estremament annimaleska fejn il- persuna li bdiet issawwat dehret tixxuttja ( litteralment ) ras il- vittma filwaqt li l- vittma kienet wiċċha mal- art tipprova tevita d- daqqiet . Il- persuna ta' kulur iswed kienet miksija bid- demm , kompletament . Kulħadd deher ixxukkjat , ħadd ma ried jinvolvi ruħu . Jien ukoll nammetti ukoll li lanqas flaħt immexxi muskolu nara lil dak il- povru jiġi imbiċċer f' dik il- pjazza . Kont qed nistenna li minn xi mument għall- ieħor se jikkawżalu emorreġġija interna u jħallih hemm jgħum f' għadira demm . Wara li dak l- annimal xebgħa jtih ġo rasu , poġġa sieq minnhom fuq l- imsejken u qata' jdejh lejn kull min kien qiegħed iħares lejh . Fortunatament fl- aħħar tfaċċaw il- pulizija . Erba' minnhom marru jiġru wara l- barbaru u wieħed qagħad mal- vittma l- ieħor . Għandna għalfejn ninkwetaw . . . ninkwetaw li l- moħħ flok ma jevolvi kultant jiddeċiedi li jagħmel ċajt ikrah . Kont f' ambjent mimli dħaħen tas- sigaretti , mużika blues mill- aħrax u bi kreaturi li huma la creme de la creme . Rajt film . . . ; interpretatu u ddiriġietu . fakkritni fil- mawra li kelli jien Sqallija ( apparti f' ) lejn nofs is- snin disgħin . Se nipprova nirrakkonta ftit tentufiet minn dak li niftakar . Ziti ( propjament kuġina t' ommi imma tant hi close mal- familja tagħna li drajt insejħilha ' zija' ) kellha vizzju skumnikat . Kull nhar ta' Sibt filgħodu kienet tiġi għandna xit - tmienja ta' filgħodu u , quddiem tazza tè sħuna , toqgħod tparla m' ommi u jitkellmu fuq kollox u fuq kulħadd ( ħlief fuq l- affarijiet li kont inħobb jien ) . Il- problema hi , li bħal kull Malti tipiku , kien ikollom il- volum ta' leħinhom kemmxejn għoli tant li kienu jqajjmuni min- nagħsa ħelwa li nkun għaddej biha dak il- ħin wara ġimgħa sħiħa nqum fis- sitta u nofs ta' filgħodu . Imma dakinhar ma kellix nervi . Kienet ġiet tħabbrilna li rranġat kollox għal safra ta' ġimagħtejn f' qiegħ Sqallija . Konna se nkunu ommi , ziti , t- tifla tagħha u jien - tifel ma' tlett nisa . Avolja ma kontx naf eżatt x' inhuma , imma fraħt li forsi se nkun nista' nara xi boss mafioso b' xagħaru lura jibbrilla bil- ġelatina , wiċċu jleqq bil- kremi li juża filwaqt li jmexmex xi granita ffriżata tal- lumi . Niftakar li s- sandwich li kilt mill- ajruplan niżilli għasel . L- ewwel ma rajna kien l- Etna għax jidhirli inżilna fl- ajruport ta' Catania . Tlaqna mill- ewwel fejn kellna noqogħdu f' dawk il- ġimagħtejn u kif ftaħna t- twieqi mill- ewwel laqgħatna dik ir- riħa friska ta' ċaqquf frisk oranġjo li l- isqallin jużaw biex jiksu s- soqfa . Anke l- Etna , xorta baqgħet tidher . Forsi fost l- affarijiet l- aktar li nibqa' niftakar kien it- tour leader li propjament ma kien tour leader xejn għax kienet tafu ziti l- oħra li kienet toqgħod Sqallija u qabbditu magħna biex idawwarna naqa f' dil- gżira tal- legumi . Kellu rasu żengulija u naħseb kellu madwar ħamsin sena . Wiċċu kien imkemmex sew u xagħaru bajda qotna kemmxejn innuklata . Kien dejjem ikollu nuċċali skur li qatt ma kien ineħħieħ min għajnejh . Seta' kien jagħmel parti minn xi waħda mill- fergħat li kellhom il- mafiosi fi ħdan Sqallija . . . min jaf ! Dak iż- żmien kont nara wisq minn dat- tip ta' stejjer fuq it- TV u anke ġentlom iżavżav bejn spaghettata u oħra fi pjazza kont nistennieh minn ħin għall- ieħor li joħroġ xi mitra u jġib lil xi ħadd minna għarbiel . Niftakar ukoll l- Etna . . . u l- ħaġar li ġbart min hemmhekk u anke meta żort xi palazz f' Palermo u xi soqfa li kienu qishom tal- Musulmani . Niftakar ukoll id- dawrien ta' Taormina , it- tifrik tal- amfiteatri Griegi u r- remettar li ħareġ minni dakinhar . Dak iż- żmien l- istonku tiegħi qas kien jiflaħ għal aktar minn tlett kwarti karozza u la ċ- chewing gum u lanqas il- pilloli ma kienu jagħmlu effett . Morna wkoll Agrigento ( ex Girgenti ) , dak li welled lil . Rajt it- tempju ta' u għal mument ħsibtni qed noħlom x' imkien lejn il- Greċja , imma aktar minn hekk , dan Agrigento fakkarni f' Malta meta l- ambjent tagħha kien għadu ma ġiex żverġnat . ACQUA E SALE ( mill- stupend li kienet ħarġet ma' fl- 1999 ) Dalgħodu kelli daqsxejn ta' inċident minimu waqt li kont nofsni rieqed insuq lejn ix- xogħol . Ma tantx għinni biex nibda l- weekend bit- tajjeb imma dawn l- affarijiet sirt neħodhom kif jiġu . . . impossibli biex fi gżira invażata b' ma nafx kemm -il karozza jirnexxielek tagħmel snin sħaħ ma taħbatx . Irranġajt mas- sewwieq l- ieħor u filwaqt li kien għaddej dan kollu ftakart f' . L- ewwel ma feġġet f' moħħi kienu l- ewwel ftit kliem li jiġu narrati fil- bidu : Tgħid aħna l- istess bħal dawk ta' L . Kważi sena ilu kien hemm dak l- inċident makabru fejn , Furjana u spiċċa mejjet f' għadira demm fuq it- tarmak . Niftakar kienet ixxukjatni dik l- aħbar . Ma kontx fuq il- post biex nara eżatt ix- xena imma l- istampi fuq l- internet ukoll kexkxuni . Ilbieraħ , jien u dieħel lura x- xogħol mill- brejk nara inċident simili li fakkarni f' dak l- episodju . Rajt żiemel kannella skur kważi iswed bil- kuċċier u t- tifel tiegħu mħawdin ma jafux x' se jaqbdu jagħmlu . Fuq il- bankina kien hemm ukoll mara b' idejha ma' ħalqha . . . qisha qed tħossha ħatja ta' dak kollu li ġara . Ma stajtx nifhem eżatt x' ġara . . . ma rajtx karozzi mkissrin jew maqlubin . Li naf żgur hu li nġemgħa ħafna traffiku , mhux għax it- triq ingħalqet imma għax dak li jkun beda jnaqqas il- veloċità biex jara kif u x' fatta , tipika kurżità Mediterranja ( inkluż jien , għax waqaft ukoll ) . Ikolli ngħid dak iż- żiemel ħallieni naqa' perpless il- wara nofsinhar kollu . Stħajjiltu Sansun meta qatawlu xagħaru , jew iljun bla snien , pjanista bla swaba , eżorċista bla fidi . Anke l- muskoli ta' saqajh donnu ma baqgħux jidhru . Kreatura tarmi s- saħħa spiċċat fix- xejn . . . xejn . Forsi l- kliem ta' din id- diska mhuwiex eżattament riflessjoni ta' ħsibijieti imma għal xi raġuni did- diska bdiet għaddejja kontinwament minn moħħi waqt li lbieraħ kont qiegħed inżarma , inġorr u nirringrazzja lil min għinni . Għandi arloġġ li issa għalaq madwar sentejn jew tlieta mqabbad mal- polz b' xi girfa minuskola 'l hemm u 'l hawn . Kien hemm wisq memorji marbutin miegħu , sbieħ u koroh imma bħal donnu moħħna ( jew moħħi biex ma nitkellimx għal ħaddieħor ) aktar jiftakar ċar kristall dawk il- koroh . Lili kien jogħġobni imma ġaladarba ridt ninsa l- passat kelli nara x' nagħmel u ma nibqax nilbsu . Warrabtu f' xi kexxun għat- trab u d- dlam u ħallejtu jtektek dik is- sekundiera fil- baħħ t' hemm ġew . F' qalbi għidtlu : " Issa taf x' jiġifieri tkun waħdek eh ? " Għadda ż- żmien u qabżitli kull darba rrid noqgħod niftaħ il- mobajl biex nara x' ħin sar . Iddeċiedejt li nixtri ieħor . Irħejtilha lejn il- belt kapitali u qadt indur naqa . Tiskanta kif meta tkun bit- tir li tixtri tibda tfittex ir- reviews fuq it- tali arloġġ u qisek għal dak il- waqt issir espert . Wara xi sagħatejn indur għoġobni wieħed partikolari li kien qiegħed għand ħanut ta' ċerta klassi . Flejtu sew minn wara l- vetrina u ttawwalt biex naralu l- prezz - Lm 30 . Irħis ferm meta tqis il- marka . . . Tlabt lill- bejjiegħ jiġi jurijuli aktar mill- viċin u lbistu . Wara li għamel xi għaxar minuti jħambaq fuq it- teknoloġija Svizzera ta' dan l- arloġġ fettilli nistaqsih prezzu għall- ġurament : Jien : " U dan kemm qiegħed ? " Immissjajt is- six ta' qabel , inxift u bħal donnu induna avolja ppruvajt naħbi : Qas li kont Mr . Dubai . . . rajt kif għamilt u lebbitt il- barra f' radda ta' salib . Mort għand ieħor aktar tal- ' fqar ' . Il- bejjiegħ kien raġel kemmxejn xiħ , xagħaru minxuta lura pulita bajda qotna , bin- nuċċali u liebes pulit b' ingravata u qmis ikkuluriti . Nissopponi li kien arluġġier minħabba l- mod professjonali kif beda jdaħħal u joħroġ dik il- lenti s- sewda li jkollhom l- arluġġiera . Kellimni b' ġentilezza liema bħalha , qisni kont xi Ministru , stħajjiltu n- nannu li qatt ma kelli . Waqt li kont qed indur fil- ħanut tiegħu tidħol mara li minn kif bdiet tagħmel dehret li kellha ċerta kunfidenza . Bdiet tgerger għax kellu banketta u kienet ppustjatha ikrah , għax kellu l- vetrina miftuħa u għax kellu l- ħmieġ . Assummejt li hija martu . . . jew oħtu l- aktar l- aktar . Għażilt dak li ridt u wara li ppruvajtu ntfajt mal- counter biex inħallsu . Sadanittant is- sinjura għebet f' xi kamra fuq wara . . . u l- arluġġar beda jippreparali l- garanzija u jgeżwiruli f' karta ħadra skura . Kien qed jagħmel kollox b' ċerta kalma u dedikazzjoni . Bqajt ninnutah bir- reqqa . . . Dan kollu inkiser mal- miġa tas- sinjura . Rajtha ħierġa mill- kamra mnejn daħlet b' tazza kafè f' idha u wara xi ħames sekondi tħares lejh , ħarset lejja u staqsietni : " Int dan għalik ? " Mingħajr ma tatni ċans nirrispondi dahret fuqu u qaltlu : " X' qed tirrepjahulu tagħmel la għalih ? ! " L- arluġġar għolla ħarstu u ħares lejja b' dawk l- għajnejn tal- ħniena , bejn miksur u bejn ma jafx x' ħa jaqbad jagħmel . Hawnhekk tkellimt jien : " Iva rigal dak . . . rigal għalija ! " Issummat u reġgħet daħlet mnejn ħarġet u l- arluġġar kompla jgeżwer . Ilbieraħ żort daqsxejn il- post tal- eżibizzjoni ħa nara jekk hemmx xi novità imma kollox jidher li għadu stabbli . Kull m' għad fadalla issa ħamest ijiem , sal- 5 ta' Marzu . Naf li suppost sad- 9 imma peresli xtaq jagħmel xi refurbishments fis- sular ta' fuq kellu jnaqqasielna b' erbat ijiem . Mhux għax f' dawk l- erbat ijiem konna se nsiru sinjuruni imma xorta qarrasna naqa' wiċċna . . . ħeqq paċenzja . Issa lanqas biss irrid naħseb f' nhar il- ħadd filgħaxija meta se nkun qiegħed inżarma kollox . Forsi iż- żarmar ta' eżibizzjoni hija waħda mill- aktar affarijiet melankoliċi li jeżistu . . . flimkien max- xjuħija , il- mewt u l- ħdud wara nofsinhar . Bħalissa qiegħed nisma' lil ukoll - grupp alternattiv bl- ikrah , mhu popolari xejn . . . u m' għandux għalfejn ikun . Waħda mid- diski tagħhom jisimha Stanley Kubrick . Ir- raġuni ? Ma nafhiex imma naf li d- diska dejjem tfakkarni fil- film spettakolari ta' dan id- direttur , ċioè . Naf li kien hemm drabi oħra meta semmetju dal- film , imma jkolli nammetti li jaffaxinani u jispirani immensament . Inġibed tmienja u tletin sena ilu u xorta għadu jqanqal mistoqsijiet , dubji u teoriji varji oħra . Naħseb il- kritiċi tal- films qabżitilhom jiddiskutuh u wisq naħseb li lanqas Kubrick stess ma kien kapaċi jagħti spjegazzjoni u joffri loġika lil dal- film . Ikolli nammetti li għall- bidu lili m' għoġobni xejn xejn ( xi ftit żmien ilu skoprejt li anke l- kbir ma kien daqqlu xejn ) , l- ewwelnett għax il- films tal- fantaxjenza mhumiex eżattament il- films ideali tiegħi u t- tieni għax rajtu mtawwal iżżejjed . Imma erġajt ippruvajt narah drabi oħra u xejn , ġibidni fil- belliegħa tiegħu . Hemmhekk tinduna x' inhu validu u ġenwin u x' mhuwiex . Pero id- direttur Kubrick , kull meta niftakar fih , dejjem iwaqqani down . Ta' 17 -il sena kien diġà mfittex bħala fotografu prim u kien jaħdem mal- magazin Look li hu magazin ta' ċerta kalibru ( ta' 17 -il sena qas camera ma kont għadni naf naqbad bejn idejja ) . Ta' 23 sena kien diġà faddal xebgħa flus u għamel l- ewwel film tiegħu ta sittax -il minuta li kien aktar jixbah lil dokumentarju milli lil film u kien jittratta fuq boxer eroj tiegħu . Telaq il- qasam tal- fotografija u ntefa' b' ruħu u ġismu fil- film - making . Sentejn wara , jiġifieri fl- 1953 , ġabar $ 13 , 000 u pproduċa l- ewwel film veru tiegħu ; . Min hemm il- quddiem huwa storja . U jien ? Almenu naf nibbloggja . . .